Léocadie Hersent-Penquer

Alexandrine Françoise Éloïse Léocadie Hersent-Penquer, Léocadie Salaün-Penquer edo Mme Auguste Salaün-Penquer izenez ere ezaguna, (Lannilis, 1817ko otsailaren 14a – Brest, 1889ko abenduaren 19a) bretainiar poeta eta antzerkigilea izan zen, frantsesez idatzi zuena.

 Bizitza 
François Michel Denis Auguste Hersent eta Marie Sophie Munierren alaba, Kerouartz gazteluan jaio zen 1817an. 

1842an Victor Burle tenientearekin ezkondu zen, baina 1849an alargundu zen. 1851ko irailaren 15ean Auguste Salaün-Penquerrekin ezkondu zen. Bi seme-alaba izan zituen, Yves eta Marie, baina semea umetan hil zen. Bigarekin senarrarekin batera, Bresteko Arte Ederren Museoa sortu zuen 1875ean. Bai Léocadie bai bere senarra Bresteko Elkarte Akademikoko ohorezko kideak ziren. 

1882an berriro alargundu, bizitza sozialetik urrun geratu eta familiari dedikatu zen.

Bresten hil zen 1889ko abenduaren 19an, 71 urte zituela. Bresteko Elkarte Akademikoko presidenteak Hersent-Penquerren hileta-laudorioa egin zuen.

 Idazle ibilbidea 
1862an lehen liburua argitaratu zuen, Les chants du foyer. Hiru zatiz osatutako bilduma da: neska gaztea, emakume gaztea eta ama gaztea. 1869an Velléda idatzi zuen, Raz puntako emakume druidari buruzko poema epikoa.

 Lanak 
Poesia
 Les chants du foyer (1862)
 Révélations poétiques (1864)
 À propos des arbres du Luxembourg (1866)
 Velléda (1869)
 Le paradis retrouvé (1869)
 La payse : conte breton (1888)
 Mes nuits (1891, hil ostekoa)
Antzezlanak
 Marcelline (1870)
 Syndoryx : le barde de Penmarc'h (1870)
 L'œillet rose (1874)

 Erreferentziak 

 Kanpo estekak 

Kategoria:Finistère departamenduko jendea
Kategoria:XIX. mendeko Frantziako idazleak
Kategoria:XIX. mendeko emakume idazleak
Kategoria:Bretainiako poetak
Kategoria:Frantsesezko poetak
Kategoria:Emakume poetak
Kategoria:Frantziako antzerkigileak
Kategoria:Emakume antzerkigileak